       Z A P I S N I K

                s 39. sjednice Vijeća Gradske  četvrti Stenjevec
održane 27. kolovoza 2020. u 17,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Željko Jeger.
Evidentiranjem članova utvrđeno je da je nazočno 17 članova Vijeća. 
NAZOČNI : Željko Jeger, Jure Šarić, Vlado Kovačević, Domagoj Duvančić, Dominko Filipović, Gordana Osman,  Ana Borčić, Zoran Šplajt,  Tomislav Palac, Vladimir Andrić, Mojmir Šoić, Slaven Imre, Davor Stanković, Zoran Perić, Ivan Zelenić, Marko Sladoljev,  Ante Čančar
NENAZOČNI: Stipe Čular, Vladimir Ferdelji
OSTALI NAZOČNI:  Kristina Starčević – voditeljica
Predsjednik je pozdravio sve nazočne i zahvalio im što su se odazvali pozivu. Otvorio je raspravu o Zapisniku s 38. sjednice VGČ Stenjevec.

Nije bilo prijavljenih za raspravu. Predsjednik je predložio glasovanje o verifikaciji Zapisnika s 38. Sjednice VGČ Stenjevec. 

 Konstatira se da je jednoglasno sa 17 glasova „za“ verificiran Zapisnik s 38. Sjednice VGČ Stenjevec.
Predsjednik je predložio dnevni red i otvorio raspravu. Nije bilo prijavljenih za raspravu. Predložio je glasovanje o dnevnom redu. 
Konstatira se da je jednoglasno sa 17 glasova „za“ usvojen slijedeći:



DNEVNI RED:
1. Prijedlog Zaključka o promjeni člana Vijeća Gradske četvrti Stenjevec

2. Prijedlog izmjena Financijskog plana Gradske četvrti Stenjevec za 2020.

3. Prijedlog zaključka o izmjeni Plana komunalnih aktivnosti Gradske četvrti Stenjevec u 2020.

4. Prijedlog Zaključka o Nacrtu prijedloga Odluke o izmjenama Odluke o nerazvrstanim cestama

5. Prijedlog Zaključka o podizanju spomenika Branku Lustigu

6. Informacije, pitanja i prijedlozi

Točka 1. 
Izvješće Mandatnog povjerenstva o promjeni člana Vijeća Gradske četvrti Stenjevec

Predsjednik je dao riječ voditelju Mandatnog povjerenstva Dominku Filipoviću. 
Dominko Filipović pročitao je izvješće mandatnog povjerenstva. 

Predsjednik je predložio glasovanje o Izvješću Mandatnog povjerenstva i Zaključka o mirovanju mandata i promjeni člana VGČ. 

Konstatira se da su jednoglasno sa 17 glasova „za“ usvojeni slijedeći: 






Z A K LJ U Č A K 




o promjeni člana Vijeća Gradske četvrti Stenjevec

I. Prima se na znanje Izvješće Mandatnog povjerenstva o promjeni člana Vijeća 

    Gradskečetvrti Stenjevec

II. Dana 31. srpnja 2020. Marko Milanović Litre  prestaje obnašati dužnost člana Vijeća.

III. Dana 31. srpnja 2020. Ante Čančar započinje obnašati dužnost zamjenika člana Vijeća. 

IV. Ovaj će zaključak biti objavljen u Službenom glasniku Grada Zagreba. 

Točka 2.
Prijedlog izmjena Financijskog plana Gradske četvrti Stenjevec za 2020.

Predsjednik je uvodno obrazložio prijedlog Izmjene Financijskog plana Gradske četvrti Stenjevec 2020.
U raspravi su sudjelovali Vladimir Andrić, Kristina Starčević, Davor Stanković. Nakon provedene rasprave predsjednik je predložio glasovanje o prijedlogu. 
Konstatira se da je s 10 glasova „za“ i 7 „suzdržanih“ usvojena Izmjena Financijskog plana Gradske četvrti Stenjevec za 2020. I nalazi se u prilogu Zapisnika. 

Točka 3. 
Prijedlog zaključka o izmjeni Plana komunalnih aktivnosti Gradske četvrti Stenjevec u 2020.
Predsjednik je otvorio raspravu.

Kristina Starčević izvijestila je nazočne o stavkama koje su izostavljene u Prijedlogu u odnosu na prethodni Plan. 

Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu zaključka. 

Konstatira se da s 9 glasova „za“ i 8 suzdržanih nije usvojen Prijedlog zaključka o izmjeni Plana komunalnih aktivnosti Gradske četvrti Stenjevec u 2020.

Točka 4. 

Prijedlog Zaključka o Nacrtu prijedloga Odluke o izmjenama Odluke o nerazvrstanim cestama
Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da sa 6 glasova „za“, 3 glasa „protiv“ i  i 8 „suzdržanih“nije usvojen Prijedlog Odluke o izmjenama Odluke o nerazvrstanim cestama. 





Z A K LJ U Č A K

Vijeće Gradske četvrti Stenjevec nije suglasno s Odlukom o izmjenama Odluke o nerazvrstanim cestama.
Točka 5. 

Prijedlog Zaključka o podizanju spomenika Branku Lustigu

Predsjednik je otvorio raspravu. 

U raspravi su sudjelovali Zoran Perić i Tomislav Palac. 

Nakon provedene rasprave predsjednik je stavio prijedlog na glasovanje.

Konstatira se da je većinom glasova i to s 16 glasova „za“ , 1 „protiv“ i 2 „suzdržana“ usvojen slijedeći: 





    Z A K LJ U Č A K
Vijeće Gradske četvrti Stenjevec suglasno je s prijedlogom Zaključka o podizanju spomenika Branku Lustigu. 
Točka 6. 

Informacije, pitanja i prijedlozi
Predsjednik je upoznao nazočne kako svaki dan obilazi radove na natkrivanju Tržnice Špansko. Naveo je da ima puno problema, ali se rješavaju u hodu. Dodatno je zatraženo postavljanje mreže protiv golubova. Problem nastaje oko obnove kata. Vlasnici prostora su prije dvije godine napravili obnovu pa će se to ostaviti tako kako je napravljeno. Projekt nije napravljen onako kako je bilo dogovoreno. Naveo je da je tražio rješenje kakvo je bilo u idejnom projektu, ali nije tako napravljeno. Smatra da je obzirom na vrijednost radova trebalo dobro pregledati projekt i otkloniti ono što nije adekvatno projektirano. Naveo je da u odgovoru koji se odnosi na bazen nije moguće
utvrditi o čemu se točno radi. 

Davor Stanković naveo je da na Facebooku postoji stranica „Gradska četvrt Stenjevec“, a nije poznato tko je stranicu otvorio i tko je uređuje. 

Zoran Perić naveo je da je prije dva do tri tjedna opet bio požar u CIOS-u. Smatra da hitno treba nešto poduzeti po tom pitanju jer se radi o velikom zagađenju koje se kontinuirano događa. Bilo bi dobro utvrditi što se to tamo skladišti i koliko je opasno. 

Vladimir Andrić naveo je da bi trebalo prikupiti podatke o poslovanju Grada Zagreba i tvrtke CIOS kako bi bili upoznati s tim o kakvim se poslovima radi. Isto tako trebalo bi pribaviti podatke o mjerenjima kakvoće zraka, vode i tla. 
Davor Stanković naveo je da se u okolini CIOS-a grade zgrade. Smatra da je velik problem što je izgledno da CIOS radi iznad svojih kapaciteta. Smatra da bi Vijeće vezano uz požare trebalo nešto poduzeti. 
Predsjednik je naveo da je Vijeće odradilo sve što je trebalo napraviti, poslani su dopisi. Predložio je članovima VGČ da daju konkretan prijedlog ukoliko ga imaju.

Davor Stanković naveo je da je njegov stav vezano uz zahtjev za zakup zemljišta na Samoborskoj da se to zemljište ne prodaje obzirom da na području VMO Stenjevec jug nema dovoljno površina u vlasništvu grada. 

Marko Sladoljev izrazio je zabrinutost jer se nastava neće moći po mjerama koje su propisane zbog dogradnje škole. Postavio je upit da li bi VGČ moglo dati nagradu učeniku Patriku Paviću koji je ostvario velike rezultate u informatici.
Predsjednik je naveo da Vijeće nema tu mogućnost ali na prijedlog Vijeća to može napraviti Grad. 

Ivan Zelenić postavio je upit da li je bilo kakvih postupanja vezano uz zahtjeve skate klubova.

Kristina Starčević navela je da se ove godine može financirati samo projektna dokumentacija ukoliko se usvoji Plan komunalnih aktivnosti koji danas nije usvojen. 

Zoran Šplajt postavio je upit da li je promijenjena adresa VMO Matija Gubec na novu adresu?

Kristina Starčević navela je da je sve predano samo se čeka odgovor. 

Zoran Šplajt postavio je upit da li je provjereno što je sa vodovodnim priključkom u VMO Matija Gubec koji je naveden u realizaciji PKA i da li se može naručiti prometna analiza za pojedine ulice i raskrižja kako bi se našla adekvatna rješenja za probleme u odvijanju prometa koji ugrožavaju sigurnost u prometu. 

Predsjednik je uputio Zorana Šplajta da se obrati Vijeću mjesnog odbora Matija Gubec jer je to u njihovoj nadležnosti. 






Završeno u 18,50 sati.
Napomena: sjednica je fonografski snimana.
Zapisničar:

Jadranka Gobac
Predsjednik

   Vijeća Gradske četvrti Stenjevec
Željko Jeger 

